CELEX: C2005/182/31
Language: hu
Date: 2005-07-23 00:00:00
Title: A Bíróság ítélete (ötödik tanács) 2005. május 26. a C-249/04. sz., José Allard kontra az Institut national d'assurances sociales pour les travailleurs indépendants (INASTI) ügyben (a Cour du travail de Liège, section de Neufchâteau előzetes döntéshozatal iránti kérelme) (Az EK-Szerződés 48. és 52. cikke [jelenleg, módosítást követően, EK 39. és EK 43. cikk] – 1408/71/EGK rendelet – Két tagállamban szakmai tevékenységet végző és az egyikben lakóhellyel rendelkező önálló vállalkozók – Mérséklési járulék fizetésének kötelezettsége – A számítás alapja)

23.7.2005   
            
            
               HU
            
            
               Az Európai Unió Hivatalos Lapja
            
            
               C 182/17
            
         
      A BÍRÓSÁG ÍTÉLETE
   
   (ötödik tanács)
   2005. május 26.
   a C-249/04. sz., José Allard kontra az Institut national d'assurances sociales pour les travailleurs indépendants (INASTI) ügyben (a Cour du travail de Liège, section de Neufchâteau előzetes döntéshozatal iránti kérelme) (1)
   
   (Az EK-Szerződés 48. és 52. cikke [jelenleg, módosítást követően, EK 39. és EK 43. cikk] - 1408/71/EGK rendelet - Két tagállamban szakmai tevékenységet végző és az egyikben lakóhellyel rendelkező önálló vállalkozók - Mérséklési járulék fizetésének kötelezettsége - A számítás alapja)
   (2005/C 182/31)
   Az eljárás nyelve: francia
   A C-249/04. sz. ügyben, az EK 234. cikk alapján benyújtott előzetes döntéshozatal iránti kérelem tárgyában, amelyet a Cour du travail de Liège, section de Neufchâteau (Belgium) a Bírósághoz 2004. június 11-én érkezett 2004. június 9-i határozatával az előtte José Allard és az Institut national d'assurances sociales pour les travailleurs indépendants (INASTI) között folyamatban lévő eljárásban terjesztett elő, a Bíróság (ötödik tanács), tagjai: R. Silva de Lapuerta tanácselnök, P. Kūris és J. Klučka (előadó) bírák, főtanácsnok: F. G. Jacobs, hivatalvezető: R. Grass, 2005. május 26-án meghozta ítéletét, amelynek rendelkező része a következő:
   
               1.
            
            
               Az 1983. június 2-i 2001/83/EGK tanácsi rendelettel módosított és naprakésszé tett, a szociális biztonsági rendszereknek a Közösségen belül mozgó munkavállalókra és önálló vállalkozókra, illetve családtagjaikra történő alkalmazásáról szóló, 1971. június 14-i 1408/71/EGK tanácsi rendelet 13. és azt követő cikkei értelmében az – 1984. március 31-i 289. sz. királyi rendeletben előírt mérséklési járulékhoz hasonló – járulék megállapításakor szakmai tevékenységből származó jövedelemként az alkalmazandó társadalombiztosítási szabályozás szerinti tagállamtól eltérő tagállam területén szerzett jövedelmet akkor is figyelembe kell venni, ha a járulékfizetést követően az önálló vállalkozó ezen állammal szemben semmiféle társadalombiztosítási vagy más ellátásra nem válik jogosulttá.
            
         
               2.
            
            
               Az EK-Szerződés 52. cikkével (jelenleg, módosítást követően, EK 43. cikk) nem ellentétes az, hogy a lakóhely szerinti tagállamban fizetendő és egy másik tagállamban szerzett jövedelem figyelembevételével kiszámított mérséklési járulékhoz hasonló járulékot vessenek ki azokra az önálló vállalkozókra, akik e két tagállamban önálló vállalkozói szakmai tevékenységet végeznek.
            
         
      (1)  HL C 190., 2004.7.24.